stanford-oval/wikipedia huggingface dataset:
กำเนิดเจ้าแม่กวนอิม (ละครโทรทัศน์)
การคัดเลือกตัวแสดง(จ้าวหย่าจือ)

ในเดือนมิถุนายน พ.ศ. 2528 (1985) ช่องทีวีบีได้ตัดสินใจประกาศว่าจะสร้างละครแนวอภินิหารเรื่อง "กำเนิดเจ้าแม่กวนอิม"  โดยครั้งแรกทางช่องได้มีการวางตัวดาราให้แสดงบท "เจ้าแม่กวนอิม" คือ วังหมิงฉวน  แต่เนื่องจากช่วงเปิดกล้องของละครเรื่องนี้ เธอติดธุระต้องเดินทางไปแสดงคอนเสิร์ตที่ต่างประเทศ หลายวัน
ไม่นานทางช่องได้ทำการปรีกษาหารือกันว่าจะเลือกนักแสดงหญิงคนไหนเพื่อจะมารับบท เจ้าแม่กวนอิม ในละครเรื่องนี้ บางคนเสนอชื่อ เจิ้งอวี้หลิง แต่ทางช่องปฏิเสธเพราะเห็นว่าเธอเพิ่งแสดงเรื่อง "เจ้าจอมหน้าด่าง"(นางพญาหน้าด่าง) ซึ่งเป็นละครแนวอภินิหารเหมือนกัน
ต่อมามีคนเสนอชื่อ "จ้าวหย่าจือ" ขึ้นมาและได้ให้เธอมาทดสอบลองหน้ากล้องในบท "เจ้าแม่กวนอิม" ผลปรากฎว่า เธอผ่านการเทสหน้ากล้องและทางช่องทีวีบี จึงตัดสินใจมอบหมายให้ จ้าวหย่าจือ แสดงในบทนี้แทน วังหมิงฉวน ในทันที และให้ วังหมิงฉวน รับบท "เจ้าแม่หัวซาน"  ในละครแนวอภินิหารเรื่องถัดไปที่ทางช่องทีวีบีจะสร้างต่อจากเรื่องนี้
ในระหว่างการถ่ายทำละครเรื่องนี้ ได้มีการถกเถียงกันในหมู่ชาวพุทธในฮ่องกง บางคนในแวดวงพุทธตั้งคำถามว่า"จ้าวหยาจือ" เหมาะสมหรือไม่ ที่จะแสดงบท "อวโลกิเตศวร" หลังจากการหย่าร้างกับสามีของเธอ  กลายเป็นประเด็นร้อนแรงในขณะนั้น แต่ จ้าวหย่าจือ ไม่สนใจและบอกว่าเธอจะตั้งใจแสดงบทนี้ให้ดีที่สุด
เมื่อออกอากาศในช่วงปลายปีพ.ศ. 2528 (1985) ปรากฏว่า จ้าวหย่าจือ ได้รับคำชมอย่างมากจากการที่เธอแสดงในบท เจ้าแม่กวนอิม ที่ดูมีเมตตาและอ่อนโยน และได้รับการต้อนรับเป็นอย่างดีจากผู้ชม
ชนละครช่องเอทีวี

ละครทีวีบีเรื่อง "กำเนิดเจ้าแม่กวนอิม" ที่นำแสดงโดย จ้าวหย่าจือ และ เยิ่น ต๊ะหัว ได้ออกอากาศชนกับละครเอทีวี 40 ตอนจบ เรื่อง "ขงเบ้ง 1985 (จูกัดเหลียง)" (The Legendary Prime Minister – Zhuge Liang) นำแสดงโดย เจิ้งเส้าชิว และ หมีเซียะ ที่ออกอากาศมาตั้งแต่วันที่ 9 ธันวาคม พ.ศ. 2528
ผลปรากฎว่า ละครทีวีบีเรื่อง "กำเนิดเจ้าแม่กวนอิม" ได้รับชัยชนะ และมีเรตติ้งที่สูงกว่า ละครเอทีวีเรื่อง "ขงเบ้ง (จูกัดเหลียง) 1985" อยู่มาก
เรตติ้ง(ผลตอบรับ)

ออกอากาศในฮ่องกงคั่นรายการ "วันชื่นคืนสุข" (HAPPY TONIGHT) เวลา 21.30
ในฮ่องกงได้เรตติ้งค่อนข้างดี และ จ้าวหย่าจือ ได้รับคำชมเป็นอย่างมากในบท เจ้าแม่กวนอิม ที่ดูอ่อนโยนและมีเมตตา
ต่อมาช่วงกลางปีพ.ศ. 2529(1986) ได้มีการนำไปออกอากาศในย่านชุมชนชาวจีน ที่สหรัฐอเมริกา โดยได้เรตติ้ง 70% และทำให้เกิดความฮือฮาในหมู่ชาวจีนในต่างประเทศ
และละครเรื่องนี้ก็ได้รับรางวัลเหรียญทองจากเทศกาลภาพยนตร์และโทรทัศน์นานาชาตินิวยอร์ก
เกร็ดเล็กเกร็ดน้อย

หลังจากที่ จ้าวหย่าจือ แสดงละครเรื่อง "กำเนิดเจ้าแม่กวนอิม"  แล้ว นิสัยเธอเปลี่ยนแปลงไปโดยไม่ยอมฆ่าสัตว์เพื่อนำมาทำอาหาร และทุกวันพระขึ้นสิบห้าค่ำเธอจะถือศีลกินเจเป็นเวลาหนึ่งวันเพื่องดอาหารจำพวกเนื้อสัตว์ทุกชนิด และยังเช่าเจ้าแม่กวนอิมมาบูชาที่บ้าน เพื่อขอพรอีกด้วย
การออกอากาศในไทย

ออกอากาศครั้งแรกทางช่อง 3 ในช่วงปีพ.ศ. 2529 เวลา 21.30-22.30
ทุกวันจันทร์-พฤหัสบดี เวลา 13.30-14.30 น. และ เวลา 22.00-23.00 น. ทางช่อง3 Family (ช่อง13) เริ่มออกอากาศตอนแรกในวันอังคาร ที่ 6 ตุลาคม 2558
ลงม้วนวีดีโอ

ในเดือนเมษายน พ.ศ. 2529 (1986) ได้ลงม้วนวีดีโอให้เช่าทั่วประเทศไทย ในชื่อว่า กำเนิดเจ้าแม่กวนอิม
รางวัล

ได้รับรางวัลการออกอากาศ ระดับเหรียญทอง ในย่านชุมชนชาวจีน ในนิวยอร์กประเทศสหรัฐอเมริกา
แหล่งข้อมูลอื่น

เรื่องย่อละครกำเนิดเจ้าแม่กวนอิม (ภาษาไทย)
เรื่องย่อละครกำเนิดเจ้าแม่กวนอิม (ภาษาจีน)
แอดวานซ์ อินโฟร์ เซอร์วิส

| --- | --- |
ตราสัญลักษณ์ที่เริ่มใช้ตั้งแต่ พ.ศ. 2555
ประเภท: บริษัทมหาชน
การซื้อขาย: SET:ADVANC
ISIN: TH0268010Z11 
อุตสาหกรรม: เทคโนโลยี เทคโนโลยีสารสนเทศและการสื่อสาร
ก่อตั้ง: 24 เมษายน พ.ศ. 2529 (38 ปี)
ผู้ก่อตั้ง: ทักษิณ ชินวัตร
สำนักงานใหญ่: อาคาร เอไอเอส ทาวเวอร์ 1, 414 ถนนพหลโยธิน แขวงสามเสนใน เขตพญาไท กรุงเทพมหานคร
บุคลากรหลัก: กานต์ ตระกูลฮุน (ประธานกรรมการและกรรมการอิสระ) สมประสงค์ บุญยะชัย (รองประธานกรรมการ)
ผลิตภัณฑ์: โทรศัพท์เคลื่อนที่ อินเทอร์เน็ต   เครือข่าย 3G, 4G (LTE) และ 5G (LTE-U)
รายได้:  173,650 ล้านบาท (2563)
สินทรัพย์:  350,170.58ล้านบาท (2563)
ส่วนของผู้ถือหุ้น:  75,563.98 ล้านบาท (2563)
พนักงาน: 14,103 คน (2563) 
บริษัทแม่: อินทัช โฮลดิ้งส์
อันดับความน่าเชื่อถือ: Fitch: AA+(tha)
เว็บไซต์: www.ais.th
แอดวานซ์ อินโฟร์ เซอร์วิส (อังกฤษ: Advanced Info Service) หรือเรียกโดยย่อว่า เอไอเอส (อังกฤษ: AIS) เป็นบริษัทมหาชนด้านเทคโนโลยีสารสนเทศและการสื่อสารของไทย เป็นผู้ให้บริการเครือข่ายโทรศัพท์มือถือที่ใหญ่เป็นอันดับ 2 ของประเทศตามจำนวนผู้ใช้งาน มีสถานะเป็นบริษัทในเครือของอินทัช โฮลดิ้งส์ โดยในปี 2563 เอไอเอสถือเป็นบริษัทที่มีมูลค่าหลักทรัพย์ตามราคาตลาดสูงเป็นอันดับสี่ในตลาดหลักทรัพย์แห่งประเทศไทยครั้งราคาปกติ
ประวัติ

เริ่มแรกจดทะเบียนก่อตั้งเป็น บริษัท แอดวานซ์ อินโฟร์ เซอร์วิส จำกัด เมื่อวันที่ 24 เมษายน พ.ศ. 2529  เปิดให้บริการครั้งแรกเมื่อเดือนตุลาคม พ.ศ. 2533 โดยเอไอเอสทำสัญญากับองค์การโทรศัพท์แห่งประเทศไทย ให้ดำเนินการโครงการบริการระบบโทรศัพท์เคลื่อนที่ 900 เมกะเฮิร์ตซ์ เป็นระยะเวลา 20 ปี ถึง พ.ศ. 2553
เอไอเอสเข้าจดทะเบียนในตลาดหลักทรัพย์แห่งประเทศไทย เมื่อวันที่ 5 พฤศจิกายน พ.ศ. 2534 และในวันที่ 13 พฤศจิกายน พ.ศ. 2535 บริษัทฯ จดทะเบียนแปรสภาพเป็นบริษัทมหาชนจำกัดในชื่อ บริษัท แอดวานซ์ อินโฟร์ เซอร์วิส จำกัด (มหาชน) หลังจากนั้นบริษัทขยายกิจการโดยการเข้าซื้อกิจการในเครือชินวัตร เช่น ชินวัตร ดาต้าคอม (ปัจจุบันคือ บริษัท แอดวานซ์ ดาต้าเน็ตเวิร์ค คอมมิวนิเคชั่นส์ จำกัด), ชินวัตร เพจจิ้ง เป็นต้น บริษัทเปิดบริการโทรศัพท์เคลื่อนที่ในระบบจีเอสเอ็ม ในชื่อ Digital GSM ในเดือนตุลาคม พ.ศ. 2537 และได้ขยายเวลาร่วมสัญญาเป็น 21 ปี (หมดสัญญาปี พ.ศ. 2558) เมื่อ พ.ศ. 2539
เอไอเอสได้ว่าจ้างบริษัท พีอี แอนด์ พีเทค จำกัด ผลิตน้ำดื่มตราเอไอเอส สำหรับลูกค้าที่มารับบริการโดยไม่คิดค่าใช้จ่าย ที่เอไอเอส ช็อป
วันที่ 26 เมษายน พ.ศ. 2558 เอไอเอสได้เปิดตัว เอไอเอสไฟเบอร์ (AIS Fibre) เน็ตบ้านความเร็วสูง และเปิดตัว เอไอเอสเพลย์บ๊อกซ์ (AIS Play Box) กล่องรับสัญญาณผ่านอินเทอร์เน็ต
พ.ศ. 2559 เอไอเอสได้เปิดตัว เอไอเอสเพลย์ (AIS Play) แอพสื่อสตรีมมิง
วันที่ 20 กุมภาพันธ์ พ.ศ. 2563 เอไอเอสเปิดร้าน Aunjai with you ที่สถานีสยาม จำหน่ายตุ๊กตา เสื้อผ้า รองเท้า ปากกา หมวก ถุงผ้า สมุดจดบันทึก และพวงกุญแจ
วันที่ 8 มิถุนายน พ.ศ. 2564 เอไอเอสได้รับการแต่งตั้งจากแผนกจำหน่ายสื่อและความบันเทิงของเดอะวอลต์ดิสนีย์ ให้เป็นผู้ให้บริการสตรีมมิงวีดิทัศน์ตามคำขอแบบบอกรับสมาชิกระดับโลก ดิสนีย์+ ฮอตสตาร์ ในประเทศไทยเพียงรายเดียว โดยเริ่มให้บริการในวันที่ 30 มิถุนายน
วันที่ 15 พฤศจิกายน พ.ศ. 2566 เอไอเอสได้ซื้อหุ้นของ บริษัท ทริปเปิลที บรอดแบนด์ จำกัด (มหาชน) หรือ 3BB และได้เปิดตัว เอไอเอส-ทรีบีบี ไฟเบอร์ทรี (AIS-3BB Fibre 3) เมื่อสัปดาห์ที่ผ่านมา
พ.ศ.2567 เอไอเอส​ว่าจ้างบริษัท เปอริเอ้ วิทเทล (ประเทศไทย) จำกัด ผลิตน้ำแร่มินาเร่บริการแก่ลูกค้า​เซเรเนต
บริการเครือข่ายโทรศัพท์เคลื่อนที่

ระบบ 3G
บนคลื่นความถี่ 2100 เมกะเฮิร์ตซ์ แบ่งตามวิธีการชำระเงินเป็น 2 ประเภทคือ ชำระค่าบริการเป็นรายเดือน มีชื่อการค้าว่า "เอไอเอส 3 จี" และ ชำระค่าบริการด้วยการเติมเงิน มีชื่อการค้าว่า "เอไอเอส 3 จี วันทูคอล (AIS 3G One-2-Call) "
ระบบ 4G
บนคลื่นความถี่ 900, 1800, 2100 และ 2600 เมกะเฮิร์ตซ์ ด้วยเทคโนโลยี แอลทีอี แอดวานซ์ 3 ซีเอ มีชื่อการค้าว่า "เอไอเอส 4 จี แอดวานซ์ (AIS 4G Advanced)"
มีการนำคลื่นความถี่ 1800 และ 2100 เมกะเฮิร์ตซ์ มารวมกันโดยใช้เทคโนโลยี (2CA) Carrier Aggregation, 4x4MIMO, DL256QAM/UL64QAM
ระบบ 5G
บนคลื่นความถี่ 700, 2600 เมกะเฮิร์ตซ์ และ 26 กิกะเฮิร์ตซ์
บริการเครือข่ายอินเทอร์เน็ต

ระบบอินเทอร์เน็ต
เน็ตบ้านความเร็วสูง มีชื่อการค้าว่า "เอไอเอส-ทรีบีบี ไฟเบอร์ทรี  (AIS-3BB Fibre 3)"
เน็ตบ้านผ่านสายโทรศัพท์พื้นฐานแบบ Narrow band (Dial-Up Modem) 56 kbps มีชื่อการค้าว่า "ซีเอส อินเทอร์เน็ต (CS Internet)" (ยกเลิกบริการแล้ว)
เน็ตบ้านและสำหรับองค์กรผ่านสายโทรศัพท์พื้นฐานแบบ ISDN 256 kbps -1,024 kbps มีชื่อการค้าว่า "ซีเอส ล็อกอินโฟร์ (CS Loxinfo)" (ปัจจุบันได้ยกเลิกบริการแล้ว และได้เปลี่ยนไปใช้ชื่อบริษัท CSL แยกตัวออกไปทำระบบเครือข่ายอินเทอร์เน็ตและ Internet Data Center เน้นธุรกิจเชิงพาณิชย์)
สื่อสตรีมมิง
เอไอเอส เพลย์ (AIS Play) แอปพลิเคชัน
เอไอเอส เพลย์ บ๊อกซ์ (AIS Play Box) กล่องรับสัญญาณผ่านอินเทอร์เน็ต
ทรีบีบี กิกะทีวี (3BB Giga TV) กล่องรับสัญญาณผ่านอินเทอร์เน็ต และแอปพลิเคชัน
คลื่นความถี่ที่ใช้งาน

เอไอเอส ถือครองคลื่นความถี่ทั้งหมดรวม 1450 MHz ซึ่งเป็นผู้ให้บริการเครือข่ายโทรศัพท์มือถือที่มีคลื่นมากที่สุดในประเทศไทย โดยในปัจจุบัน เอไอเอส ได้จัดสรรการให้บริการแต่ละคลื่นความถี่ดังต่อไปนี้
| คลื่นความถี่ | หมายเลขช่องสัญญาณ | จำนวนคลื่นความถี่ | เทคโนโลยี | ประเภท | สถานะบริการ | เปิดให้บริการ | ระยะเวลาดำเนินการ |
| --- | --- | --- | --- | --- | --- | --- | --- |
| 2100 MHz | 1 | 2x5 MHz | UMTS/HSPA+ | 3G | กำลังให้บริการ | 8 พ.ค. พ.ศ. 2556 | สิ้นสุด พ.ศ. 2570 (ใบอนุญาต) |
| 2100 MHz | 1 | 2x10 MHz | LTE/LTE-U | 4G | กำลังให้บริการ | 10 ธ.ค. พ.ศ. 2558 | สิ้นสุด พ.ศ. 2570 (ใบอนุญาต) |
| 2100 MHz | 1 | 2x5 MHz | UMTS/HSPA+ | 3G | กำลังให้บริการ | 29 มี.ค. พ.ศ. 2560 | สิ้นสุด พ.ศ. 2568 (สัญญาเช่าร่วมกับ NT ชื่อเดิมของ TOT Mobile |
| 2100 MHz | 1 | 2x10 MHz | LTE/LTE-U | 4G | กำลังให้บริการ | มิ.ย. พ.ศ. 2562 | สิ้นสุด พ.ศ. 2568 (สัญญาเช่าร่วมกับ NT ชื่อเดิมของ TOT Mobile |
| 1800 MHz | 3 | 2x20 MHz | LTE/LTE-U | 4G | กำลังให้บริการ | 10 ธ.ค. พ.ศ. 2558 | สิ้นสุด พ.ศ. 2576 (ใบอนุญาต) |
| 900 MHz | 8 | 2x10 MHz | LTE | 4G | กำลังให้บริการ | ก.ค. พ.ศ. 2559  | สิ้นสุด พ.ศ. 2574 (ใบอนุญาต) |
| 900 MHz | 8 | GiLTE | GSM/GPRS/EDGE | 2G | กำลังให้บริการ | 1 ต.ค. พ.ศ. 2533 | สิ้นสุด พ.ศ. 2574 (ใบอนุญาต) |
| 2600 MHz | 41/n41 | 100 MHz | TD-LTE with Intraband 5CA & Massive MIMO, and 5GNR with DSS technology | 4G, 5G | กำลังให้บริการ | 21 ก.พ. พ.ศ. 2563 | สิ้นสุด พ.ศ. 2578 (ใบอนุญาต) |
| 700 MHz | n28 | 2x20 MHz | LTE/LTE-U/5GNR | 5G | กำลังให้บริการ | 13 ม.ค. พ.ศ. 2564 (เพิ่มเติม พ.ศ. 2566) | สิ้นสุด พ.ศ. 2579 (ใบอนุญาต) |
| 26000 MHz (26GHz) | n258 | 1200 MHz | 5GNR | 5G | กำลังให้บริการ | 15 ก.พ. พ.ศ. 2564 | สิ้นสุด พ.ศ. 2579 (ใบอนุญาต) |

เอไอเอส ให้บริการ 4G 900 MHz เต็มความถี่ 10 MHz เฉพาะพื้นที่กรุงเทพมหานครและปริมณฑล และหัวเมืองใหญ่และเมืองท่องเที่ยวบางจังหวัด เช่น เชียงใหม่ สงขลา นครราชสีมา ภูเก็ต และประจวบคีรีขันธ์ เป็นต้น นอกเหนือจากนั้นให้บริการเฉพาะ 2G 900 MHz เต็มความถี่
เอไอเอส ทำสัญญาเช่าคลื่นความถี่ 2100 MHz กับ โทรคมนาคมแห่งชาติ (กสท โทรคมนาคม) โดยเริ่มตั้งแต่ พ.ศ. 2560 เพื่อขยายแบนวิธให้เพิ่มมากขึ้นกับ 3G และ 4G ส่งผลให้มือถือบางรุ่นมีการเปลี่ยนชื่อสัญญาณจาก AIS เป็น AIS-T ในบางพื้นที่
เอไอเอส โดย เอดับบลิวเอ็น ทำสัญญารับโอนคลื่นความถี่ 700 MHz จากโทรคมนาคมแห่งชาติ (กสท. โทรคมนาคม) จำนวน 5x2 MHz ภายในเดือนกันยายน พ.ศ. 2566 และกำหนดเปิดใช้งานภายในปี พ.ศ. 2566 ภายหลังเสร็จสิ้นกระบวนการ เอไอเอสจะมีคลื่น 700 MHz ทั้งหมด 20x2 MHz และทั้งหมดจะสิ้นสุดลงพร้อมกันใน พ.ศ. 2579
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท อินทัช โฮลดิ้งส์ จำกัด (มหาชน) | 1,202,712,000 | 40.45% |
| 2 | SINGTEL STRATEGIC INVESTMENTS PTE LTD. | 693,359,000 | 23.32% |
| 3 | บริษัท ไทยเอ็นวีดีอาร์ จำกัด | 178,224,148 | 5.99% |
| 4 | สำนักงานประกันสังคม | 92,455,400 | 3.11% |
| 5 | SOUTH EAST ASIA UK (TYPE C) NOMINEES LIMITED | 49,202,633 | 1.65% |
กรณีอื้อฉาว

เดือนพฤษภาคม 2563 พบว่าเอไอเอสทำข้อมูลการใช้อินเทอร์เน็ตรั่วไหลซึ่งประกอบด้วยข้อมูลจาก Domain Name System (DNS queries) และข้อมูลจราจรบนเครือข่าย (Netflow data) จำนวน 8.3 พันล้านรายการ ซึ่งเป็นข้อมูลบอกพฤติกรรมการใช้งานอินเทอร์เน็ตของผู้ใช้ ด้านตัวแทนบริษัทออกมาชี้แจงว่า "ขอยืนยันอีกครั้งว่าไม่มีลูกค้ารายใดได้รับผลกระทบทั้งด้านการเงินและด้านอื่น ๆ อย่างแน่นอน"
วันที่ 12 กรกฎาคม 2565 การแข่งขันฟุตบอลกระชับมิตร THE MATCH Bangkok Century Cup 2022 ระหว่างสโมสรฟุตบอลแมนเชสเตอร์ยูไนเต็ด พบกับสโมสรฟุตบอลลิเวอร์พูล ที่จัดขึ้นที่ราชมังคลากีฬาสถาน ซึ่งเอไอเอสได้รับลิขสิทธิ์ในการถ่ายทอดสดในประเทศไทย โดยนำไปถ่ายทอดสดผ่านทางช่องทางเอไอเอสเพลย์ แต่การถ่ายทอดสด ผู้ใช้งานไม่สามารถรับชมได้ทั้งจากทางแอปพลิเคชันและเว็บไซต์ เนื่องจากมีผู้ใช้งานจำนวนมาก ทำให้เอไอเอสออกแถลงการณ์ขอโทษต่อเหตุการณ์ที่เกิดขึ้นและชดเชยความเสียหายต่อผู้ใช้งาน
แหล่งข้อมูลอื่น

เว็บไซต์ทางการ
เว็บไซต์รวมโปรโมชั่นสำหรับซิมเติมเงินจากเอไอเอส
| ด ค กผู้ให้บริการโทรศัพท์มือถือในประเทศไทย |
| --- | --- |
ผู้ให้บริการหลัก: เอดับบลิวเอ็น  ·  ทรูมูฟ เอช  ·  โทรคมนาคมแห่งชาติ
ผู้ให้บริการเสมือน: ซิมเพนกวิน  ·  ฟินน์ โมบาย  ·  โกโม!
อดีตผู้ให้บริการ: ไทย โมบายล์  ·  ฮัทช์  ·  ไอโมบาย 3 จี เอ็กซ์  ·  365  ·  IEC 3G  ·  Mojo 3G  ·  i-Kool 3G  ·  โอเพ่นซิม บาย ไอโมบาย  ·  ดิจิตอลโฟน (จีเอสเอ็ม 1800)  ·  ทรูมูฟ  ·  เอไอเอส  ·  ดีแทค  ·  ดีแทค ไตรเน็ต
เครื่เวลาทำการาแบบเดิมีสิทธิ์เข้ารับผลประโยชน์บัตรเลขที่บัญชีชื่อ146฿7-001299-1๔
สร้างแบบฟอร์มแบบสอบถามหรือแบบที่ใช้ในเอไอเอส ช็อป สาขาไอคอนสยาม
ยุวดี เรืองฉาย

| ยุวดี เรืองฉาย |
| --- | --- |
เกิด: 6 กรกฎาคม พ.ศ. 2509 (58 ปี) ยุวดี เรืองฉาย
อาชีพ: นักแสดง, พิธีกร, หมอดู
ปีที่แสดง: พ.ศ. 2528 - ปัจจุบัน
ผลงานเด่น: ตั๋น - ตุ๊กตาเริงระบำ   เมาท์ - กระสือ   เยื้อน - สายโลหิต   ยายทอง - รอยรักรอยบาป
ยุวดี เรืองฉาย หรือ ปู เป็นที่รู้จักจากฉายา ปู โลกเบี้ยว เกิดวันที่ 6 กรกฎาคม พ.ศ. 2509 เป็นนักแสดง พิธีกร ตลก และหมอดูชื่อดัง
ประวัติ

ยุวดี เรืองฉาย ชื่อเล่น ปู เกิดวันที่ 6 กรกฎาคม พ.ศ. 2509 ที่กรุงเทพมหานคร เป็นนักแสดงชาวไทย มีผลงานทั้งละครและภาพยนตร์มากมาย อาทิ 3 หนุ่ม หลายมุม, กระสือ, สายโลหิต และ ธิดาวานร เป็นต้น และเธอยังเคยออกเทปด้วยกันสามชุดกับพิธีกรรายการ แบบว่า...โลกเบี้ยว สังกัดแกรมมี่ ก็ผันตัวมาเป็นบุคคลที่มีชื่อเสียงทางด้านโหราศาสตร์หรือหมอดู ฉายาที่เป็นที่รู้จักของเธอคือ ปู โลกเบี้ยว
ประวัติ > อุบัติเหตุ

อุบัติเหตุ เมื่อเดือน ธันวาคม พ.ศ. 2539 ขณะที่ปูกำลังถ่ายทำรายการ ตามไปดู ได้เกิดหลงป่าไปพร้อมกับบอลลูนที่เธอใช้ในการสำรวจป่า พาเธอและทีมงานรายการตามไปดู ร่อนลงกลางเขาใหญ่ กว่า 12 ชั่วโมงที่ขาดการติดต่อทุกคนเชื่อว่าเธอเสียชีวิตแล้ว เพราะหมอดูชื่อดังออกมาทักว่า “ดวงชะตาปู โลกเบี้ยวถึงฆาต“ แต่ 2 วันหลังจากนั้น ก็ได้ข่าวว่าเธอปลอดภัยและรอดตายอย่างปาฏิหาริย์
ผลงานละครโทรทัศน์

| พ> ศ. | เรื่อง | รับบท | ออกอากาศทาง |
| --- | --- | --- | --- |
| 2531 | ลายหงส์ | - | ช่อง 3 |
| 2533 | ฉันจะบิน | - | ช่อง 7 |
| 2534 | กะลาก้นครัว | ดาวเรือง | ช่อง 7 |
| 2534 | ปีศาจหรรษา | - | ช่อง 5 |
| 2536 | นวลนางข้างเขียง | ทับทิม | ช่อง 7 |
| 2536 | ผยอง | เยื้อน | ช่อง 7 |
| 2537 | 3 หนุ่ม หลายมุม ตอน...เลขา...คะ...ขา | (รับเชิญ) | ช่อง 7 |
| 2537 | ตุ๊กตาเริงระบำ | ตั๋น | ช่อง 3 |
| 2537 | กระสือ | เมาท์ | ช่อง 7 |
| 2537 | สนทนาประสาจน | วงเดือน | ช่อง 5 |
| 2538 | สายโลหิต | เยื้อน | ช่อง 7 |
| 2538 | พริกขี้หนูกับหมูแฮม | หนูแดง (รับเชิญ) | ช่อง 3 |
| 2539 | จงรัก | แหม่ม | ช่อง 5 |
| 2539 | ดาวเรือง | บุญเดือน | ช่อง 3 |
| 2540 | คุณพ่อจอมซ่าส์ | วิภา | ช่อง 3 |
| 2540 | ฟ้าสางที่กลางดง | รัชนิน | ช่อง 3 |
| 2541 | อีสา-รวีช่วงโชติ | บัว / หวน | ช่อง 7 |
| 2541 | พ่อม่ายทีเด็ด | สะอาด | ช่อง 7 |
| 2541 | แต่งกับงาน | แปลก | ช่อง 3 |
| 2542 | คู่ทรนง | ปาน | ช่อง 3 |
| 2542 | เขยลิเก | ผิน | ช่อง 3 |
| 2542 | เสน่ห์นางงิ้ว | ไหมฟ้า | ช่อง 3 |
| 2542 | รวมพลคนน่าใช้ | ปู | ช่อง 7 |
| 2543 | รักรอยลม | - | ช่อง 3 |
| 2544 | น้ำเซาะทราย | เนียม | ช่อง 3 |
| 2545 | เสื้อสีฝุ่น | - | ช่อง 3 |
| 2545 | มณีเมขลา | เอื้องจันทร์ | ช่อง 3 |
| 2547 | ยุทธการปราบเมียน้อย | นภา | ช่อง 3 |
| 2548 | ทางหลวงทางรัก | จูลี่ | ช่อง 3 |
| 2549 | สะใภ้พาร์ทไทม์ | หมอดูไพ่ยิปซี (รับเชิญ) | ช่อง 3 |
| 2551 | ธิดาวานร | ละเอ | ช่อง 7 |
| 2552 | ธิดาวานร 2  ตอน ขุมทรัพย์สุสานอัญมณี  | ละเอ | ช่อง 7 |
| 2552 | เกมลุ้นรัก | ป้าละไม | ช่อง 3 |
| 2554 | ธิดาวานร ภาค 3 | ละเอ | ช่อง 7 |
| 2555 | มารยาริษยา | พิธีกร (รับเชิญ) | ช่อง 5 |
| 2556 | บ่วงบาป | แจ่ม | ช่อง 3 |
| 2556 | ปีกมาร | ละมัย | ช่อง 5 |
| 2557 | เสือ | คำแปง | ช่องวัน |
| 2558 | สาวน้อยอ้อยควั่น | มะเปี๊ยะ | ช่อง 7 |
| 2558 | เพื่อนรัก เพื่อนริษยา | ฉลาม (รับเชิญ) | ช่อง 3 |
| 2559 | หอเฮ้วขนหัวลุก | แม่หมอมน | ช่อง 7 |
| 2559 | สูตรรักชุลมุน | หมอดู (รับเชิญ) | ช่องวัน 31 |
| 2560 | โสด Stories 2 | กุ้ง | ช่องวัน 31 |
| 2563 | อกเกือบหักแอบรักคุณสามี | หมอดูลายเท้า (รับเชิญ) | ช่อง 3 เอชดี |
| 2566 | ผู้ใหญ่ลี ศรีบานเย็น | ป้าเม้า | ช่องเวิร์คพอยท์ |
| 2566 | หารักด้วยใจเธอ | เดือน | จีเอ็มเอ็ม 25 |
| 2567 | รอยรักรอยบาป | ยายทอง | ช่อง 7HD |
| 2568 | แม่ปลาบู่ | แม่หมอภัทรรินดา | ช่อง 7HD |
ผลงานละครโทรทัศน์ > ภาพยนตร์

ภาพยนตร์ ผีเสื้อและดอกไม้ (2528)
ภาพยนตร์ หวานมันส์ ฉันคือเธอ (2530)
ภาพยนตร์ หวานมันส์ ฉันคือเธอ 2 (2531)
ภาพยนตร์ คู่รัก (2531)
ภาพยนตร์ ใช่แล้วหลุดเลย (2533)
ภาพยนตร์ พ่อไก้แจ้ แม่ไก่ชน (2533)
ภาพยนตร์ ธันยา แม่มดยอดยุ่ง (2533)
ภาพยนตร์ ฉลุยโครงการ 2 (2533)
ภาพยนตร์ หนุก (2533)
ภาพยนตร์ เล่นกับไฟ (2533)
ภาพยนตร์ ไอ้คุณผี (2534)
ภาพยนตร์ โฮ่ง (2534)
ภาพยนตร์ ปอบทะลุแดด (2534)
ภาพยนตร์ นัดกับผีตอน 4 ทุ่ม (2534)
ภาพยนตร์ ม่อก 2 ต้องได้สาม (2534)
ภาพยนตร์ ตามล่าแต่หาไม่เจอ (2535)
ภาพยนตร์ อนึ่ง คิดถึงพอสังเขป (2535)
ภาพยนตร์ ยุ่งดะมะด๊อง (2535)
ภาพยนตร์ หอบรักมาห่มป่า (2537)
ภาพยนตร์ มาเติมฝันวันท้าทาย (2537)
ภาพยนตร์ ชื่นชอบชวนหาเรื่อง (2546)
ภาพยนตร์ ธิดาช้าง (2547)
ภาพยนตร์ ฮาศาสตร์ (2554)
ผลงานละครโทรทัศน์ > มิวสิควีดีโอ

เพลง "นี่แหละเพื่อน" ของ เอ็กซ์วายแซด
เพลง "ไม่รู้ส่วนไหน" ของ วงชาย
เพลง "คู่กัด" ของ เบิร์ด ธงไชย
เพลง "รักทรหด" ของ คาราบาว
เพลง "รักทรหด 2" ของ แอ๊ด คาราบาว
เพลง "ใจเย็นๆ" ของ เบิร์ด ธงไชย
ผลงานละครโทรทัศน์ > งานเพลง

เคยออกอัลบั้มกับเพื่อนในกลุ่มโลกเบี้ยวสังกัดแกรมมี่ ตั้งแต่ปี 2535 - 2544 มี 3 ชุดดังนี้
อัลบั้ม "12 ปีโลกเบี้ยว..เบี้ยว" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)
อัลบั้ม "โลกเบี้ยว 2 โลกาภิวัฒน์" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)
อัลบั้ม "เพลงโลกเบี้ยว ชุดพิเศษ" (ศิลปิน: ภิญโญ รู้ธรรม, มอริส เค, ยุวดี เรืองฉาย, ก้าว พึ่งบางกรวย)
ผลงานละครโทรทัศน์ > พิธีกร

รายการ คุณขอมา (พิธีกรภาคสนาม)
รายการ ก๊อก ก๊อก ก๊อก
รายการ แบบว่า...โลกเบี้ยว
รายการ ตามไปดู
รายการ Voyager เกมเดินทางในต่างแดน ซีซั่น 2
ผลงานละครโทรทัศน์ > พ็อกเก็ตบุ๊ค

รู้ใจ เห็นนิสัย คนใกล้ตัว (2548)
ผลงานละครโทรทัศน์ > ละครวิทยุ

ละครวิทยุเรื่อง "ลิขิตรัก" รับบท จีรนุช
ละครวิทยุเรื่อง "ก็คนมันแค้น" รับบท ยาย
สปอร์ติงลิสบอน

สโมสรกีฬาโปรตุเกส (โปรตุเกส: Sporting Clube de Portugal) หรือเรียกในภาษาอังกฤษว่า สปอร์ติงลิสบอน (อังกฤษ: Sporting Lisbon) เป็นสโมสรกีฬาหลายประเภทของโปรตุเกส จากกรุงลิสบอน เมืองหลวงของประเทศ ถึงแม้ว่าสโมสรจะประสบความสำเร็จในกีฬาหลายประเภท แต่เป็นที่รู้จักมากที่สุดกับสโมสรฟุตบอล สโมสรก่อตั้งที่เมืองลิสบอนเมื่อวันที่ 1 กรกฎาคม ค.ศ. 1906 เป็นหนึ่งในสามสโมสรฟุตบอลที่ใหญ่ที่สุดในโปรตุเกส ร่วมไปกับไบฟีกาและโปร์ตู
สโมสรมีสมาชิกลงทะเบียนมากกว่า 1 แสนคน ในการแข่งขันภายในประเทศ สปอร์ติงชนะในการแข่งขันปรีไมราลีกา 20 ครั้ง และเป็นแชมป์ในถ้วยโปรตุเกส 25 ครั้ง และชนะในถ้วยซูเปอร์คัพโปรตุเกส 9 ครั้ง (รวมชนะ 54 ครั้งสำหรับถ้วยภายในประเทศ) และเคยชนะในการแข่งขันระหว่างประเทศ ในถ้วยยูฟ่าคัพวินเนอร์สคัพฤดูกาล 1963–64 และเป็นรองชนะเลิศในยูฟ่าคัพ 2004-05
ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
เกียรติประวัติ

| ประเภท | การแข่งขัน | จำนวนครั้ง | ฤดูกาล |
| --- | --- | --- | --- |
| ระดับประเทศ | ปรีไมราลีกา | 20 |  1940–41,  1943–44,  1946–47,  1947–48,  1948–49,  1950–51,  1951–52,  1952–53,  1953–54,  1957–58,  1961–62,  1965–66,  1969–70,  1973–74,  1979–80,  1981–82,  1999–2000,  2001–02,  2020–21,  2023–24 |
| ระดับประเทศ | ตาซา ดึ ปูร์ตูกัล | 17 |  1940–41,  1944–45,  1945–46,  1947–48,  1953–54, 1962–63, 1970–71, 1972–73, 1973–74, 1977–78, 1981–82, 1994–95,  2001–02,  2006–07,  2007–08,  2014–15,  2018–19 |
| ระดับประเทศ | Taça da Liga | 4 |  2017–18,  2018–19,  2020–21,  2021–22 |
| ระดับประเทศ | Supertaça Cândido de Oliveira | 9 |  1982,  1987,  1995,  2000,  2002,  2007,  2008,  2015,  2021 |
| ระดับประเทศ | Campeonato de Portugal | 4 |  1922–23,  1933–34, 1935–36, 1937–38 |
| ระดับทวีปยุโรป | ยูฟ่าคัพวินเนอร์สคัพ | 1 | 1963–64 |
แหล่งข้อมูลอื่น

สปอร์ติงลิสบอน ที่เฟซบุ๊ก
| ด ค กปรีไมราลีกา |
| --- | --- | --- |
| สโมสรในฤดูกาล 2019–20 |  Aves  Belenenses SAD  ไบฟีกา  Boavista  บรากา  Famalicão  Gil Vicente  Marítimo  Moreirense  Paços de Ferreira  Portimonense  โปร์ตู  Rio Ave  Santa Clara  สปอร์ติง  Tondela  Vitória de Guimarães  Vitória de Setúbal  |  |
| สโมสรที่เคยอยู่ในปรีไมราลีกา |  Académica  Académico de Viseu  Académico do Porto  Águeda  Alcobaça  Alverca  Amora  Arouca  Atlético CP  Barreirense  Beira-Mar  Belenenses  Caldas  Campomaiorense  Carcavelinhos  Casa Pia  Chaves  CUF  Elvas  Estoril  Estrela da Amadora  Fafe  Farense  Feirense  Felgueiras  Leixões  Leça  Lusitano de Évora  Lusitano VRSA  Montijo  Nacional  Naval 1º de Maio  O Elvas  Oliveirense  Olhanense  Oriental  Penafiel  Riopele  Salgueiros  Sanjoanense  Seixal  Sporting da Covilhã  Sporting de Espinho  Tirsense  Torreense  Trofense  União da Madeira  União de Coimbra  União de Leiria  União de Lisboa  União de Tomar  Unidos de Lisboa  Varzim  Vizela  |  |
เอเชียนคัพวินเนอร์สคัพ

| --- | --- |
ไฟล์:Asian Cup Winners' Cup Logo.svg
ผู้จัด: เอเอฟซี
ก่อตั้ง: ค.ศ. 1990
ยกเลิก: ค.ศ. 2002
ภูมิภาค: เอเชีย
ทีมชนะเลิศล่าสุด:  อัลฮิลาล (สมัยที่ 2)
ทีมที่ประสบความสำเร็จที่สุด:  อัลฮิลาล  โยโกฮามะ เอ็ฟ มารินอส (สโมสรละ 2 สมัย)
เอเชียนคัพวินเนอร์สคัพ (อังกฤษ: Asian Cup Winners Cup) เป็นอดีตการแข่งขันฟุตบอลสโมสรประจำปีจัดโดยสมาพันธ์ฟุตบอลเอเชีย (เอเอฟซี) โดยแข่งขันกันระหว่างผู้ชนะเลิศฟุตบอลชิงถ้วยในแต่ละประเทศ รายการนี้เป็นการแข่งขันระหว่างสโมสรในเอเชียรายการที่สองที่จัดโดยเอเอฟซี
การแข่งขันเริ่มต้นในฤดูกาล 1990–91 และจนถึงฤดูกาล 2001–02 หลังจากนั้นการแข่งขันจึงถูกยกเลิก และรวมเข้ากับเอเชียนคลับแชมเปียนชิปแล้วก่อตั้งเป็น เอเอฟซีแชมเปียนส์ลีก
ผู้ชนะเลิศเอเชียนคัพวินเนอร์สคัพจะได้แข่งขันกับผู้ชนะเลิศเอเชียนคลับแชมเปียนชิปในเอเชียนซูเปอร์คัพ
สโมสรที่ประสบความสำเร็จมากที่สุดในรายการนี้คือ อัลฮิลาลจากซาอุดีอาระเบีย และโยโกฮามะ เอ็ฟ มารินอสจากญี่ปุ่น โดยชนะเลิศสโมสรละสองสมัย
ประวัติ

การแข่งขันก่อตั้งใน ค.ศ. 1990 โดยสมาพันธ์ฟุตบอลเอเชีย ตามแบบอย่างยูฟ่าคัพวินเนอร์สคัพของยูฟ่าในยุโรป การแข่งขันครั้งแรกมีสิบเจ็ดสโมสรที่เข้าร่วม เปร์เซโปลิสจากอิหร่านเป็นผู้ชนะเลิศการแข่งขันที่จัดขึ้นครั้งแรก โดยชนะอัลมุฮาร์รักจากบาห์เรนในนัดชิงชนะเลิศ อัลฮิลาล ชนะเลิศการแข่งขันที่จัดขึ้นครั้งสุดท้ายในฤดูกาล 2001–02 โดยชนะช็อนบุกฮุนไดมอเตอส์ การแข่งขันเอเชียนคลับแชมเปียนชิป, เอเชียนคัพวินเนอร์สคัพ และเอเชียนซูเปอร์คัพ ถูกรวมกันแล้วก่อตั้งเป็นเอเอฟซีแชมเปียนส์ลีกใน ค.ศ. 2002 และหลังจากนั้น ผู้ชนะเลิศฟุตบอลถ้วยในประเทศก็จะเข้าสู่การแข่งขันเอเอฟซีแชมเปียนส์ลีก
บันทึกและสถิติ > ผลงานแบ่งตามสโมสร

| สโมสร | ชนะเลิศ | รองชนะเลิศ | ฤดูกาลที่ชนะเลิศ | ฤดูกาลที่ได้รองชนะเลิศ |
| --- | --- | --- | --- | --- |
|  อัลฮิลาล | 2 | 0 | 1996–97, 2001–02 | — |
|  โยโกฮามะ เอ็ฟ มารินอส1 | 2 | 0 | 1991–92, 1992–93 | — |
|  เปร์เซโปลิส | 1 | 1 | 1990–91 | 1992–93 |
|  อันนัศร์ | 1 | 1 | 1997–98 | 1991–92 |
|  อัลกัดซิอะฮ์ | 1 | 0 | 1993–94 | — |
|  โยโกฮามะ ฟลูเกลส์2 | 1 | 0 | 1994–95 | — |
|  โชนัน เบลมาเร | 1 | 0 | 1995 | — |
|  อัลอิตติฮาด | 1 | 0 | 1998–99 | — |
|  ชิมิซุ เอส-พัลส์ | 1 | 0 | 1999–2000 | — |
|  อัลชาบับ | 1 | 0 | 2000–01 | — |
|  อัลมุฮาร์รัก | 0 | 1 | — | 1990–91 |
|  เซาท์ไชนา | 0 | 1 | — | 1993–94 |
|  อัลชาบ | 0 | 1 | — | 1994–95 |
|  อัลตาลาบา | 0 | 1 | — | 1995 |
|  นาโงยะ แกรมปัส | 0 | 1 | — | 1996–97 |
|  ซูว็อนซัมซุงบลูวิงส์ | 0 | 1 | — | 1997–98 |
|  ช็อนนัมดรากอนส์ | 0 | 1 | — | 1998–99 |
|  อัลซาวรา | 0 | 1 | — | 1999–2000 |
|  ต้าเหลียนซื่อเต๋อ | 0 | 1 | — | 2000–01 |
|  ช็อนบุกฮุนไดมอเตอส์ | 0 | 1 | — | 2001–02 |
1 รวมนิสสัน 

2 โยโกฮามะ ฟลูเกลส์ รวมเข้ากับ โยโกฮามะ มารินอส เป็น โยโกฮามะ เอ็ฟ มารินอส ใน ค.ศ. 1999
บันทึกและสถิติ > ผลงานแบ่งตามชาติ

| ชาติ | ชนะเลิศ | รองชนะเลิศ | รวม |
| --- | --- | --- | --- |
|  ซาอุดีอาระเบีย | 6 | 1 | 7 |
|  ญี่ปุ่น | 5 | 1 | 6 |
|  อิหร่าน | 1 | 1 | 2 |
|  เกาหลีใต้ | 0 | 3 | 3 |
|  อิรัก | 0 | 2 | 2 |
|  บาห์เรน | 0 | 1 | 1 |
|  จีน | 0 | 1 | 1 |
|  ฮ่องกง | 0 | 1 | 1 |
|  สหรัฐอาหรับเอมิเรตส์ | 0 | 1 | 1 |
แหล่งข้อมูลอื่น

Asian Cup Winners Cup – RSSSF